Številka: 371-3/2024-3340

VSEM ZAINTERESIRANIM KUPCEM

Datum: 28.2.2024

**Zadeva: Namera o sklenitvi neposredne pogodbe za prodajo službenih vozil**

Ministrstvo za kulturo, na podlagi 78. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št.31/18)

**O B J A V L J A N A M E R O**

za prodajo službenih vozil, po metodi neposredne pogodbe. Podrobnejše informacije so navedene v povabilu k oddaji ponudbe, ki je priloga 1 te namere.

 Toni Tovornik

 Generalni sekretar

Priloga:

* Povabilo k oddaji ponudbe
* Obrazec za oddajo ponudbe

Priloga 1

**POVABILO K ODDAJI PONUDBE ZA NAKUP osebnih vozil, po metodi neposredne pogodbe**

1. **Osnovni podatki**

Postopek se vodi skladno z 78. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), v povezavi z 19. členom Uredbe o stvarnem premoženju države in samoupravnih lokalnih skupnosti (Uradni list RS, št.31/18)

 kot faza: ***pogajanja z zainteresiranimi kupci za sklenitev neposredne pogodbe***, zato organizator vabi zainteresirane kupce k oddaji ponudbe za nakup.

|  |  |
| --- | --- |
| Organizator: | Ministrstvo za kulturo, Maistrova 10, 1000 Ljubljana |
| Upravljavec premičnega premoženja: | Ministrstvo za kulturo, Maistrova 10, 1000 Ljubljana |

1. **Predmet prodaje**

Predmet prodaje je naslednje osebno vozilo:

1.

Znamka vozila: OSEBNO VOZILO RENAULT CLIO 1,2 16V, LETNIK 2005

Moč motorja: 55

Prostornina: 1149

Številka šasije:VF1BB2T0534693651

Barva: BELA

Število prevoženih kilometrov: 64 780

Stanje vozila: VOZILO JE ZADOVOLJIVO OHRANJENO, BREZ VEČJIH POŠKODB, VOZNO

Izhodiščna cena: 1.000,00 EUR

Vozilo si zainteresirani kupci lahko ogledajo na lokaciji Maistrova 10, Ljubljana, po predhodni najavi na številko 01 300 5808.

Kontaktna oseba je Andreja Čistar; andreja.cistar@gov.si.

1. **Ponudbena cena**

Ponudba se odda na obrazcu, ki je v prilogi te objave.

Ponudbena cena ne sme biti nižja od izhodiščne cene, pri čemer ponujena cena predstavlja končni znesek kupnine.

Vozilo bo prodano kupcu, ki bo ponudil najvišjo ceno.

V kolikor bo v roku prispelo več enakih ponudb, bo organizirano dodatno pogajanje.

Prodajalec bo s kupcem sklenil neposredno prodajno pogodbo.

1. **Sklenitev pogodbe**

Pogodba bo sklenjena s tistim ponudnikom, ki bo ponudil najvišjo ponujeno ceno.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s sklenitvijo pogodbe in prenosom lastništva plača kupec.

Premičnina bo prodana po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

Pogodba mora biti z uspelim ponudnikom sklenjena v roku 15 dni po pozivu prodajalca za sklenitev pogodbe.

1. **Način in rok plačila kupnine**

Kupnina se plača v 8-ih dneh po sklenitvi pogodbe, na TRR Ministrstva za kulturo.

Plačilo celotne kupnine v določenem roku je bistvena sestavina pravnega posla.

1. **Pogoji in način oddaje ponudbe**

Pri zbiranju ponudb lahko sodelujejo pravne in fizične osebe.

Ponudnik mora ponudbo oddati priporočeno, **najkasneje do 20.3.2024** na naslov: Ministrstvo za kulturo, Maistrova 10, 1000 Ljubljana, z nazivom zadeve »ponudba v zadevi 371-3/2024-3340« poslati:

1. izpolnjen, lastnoročno podpisan obrazec, ki je priloga 2 te objave ter
2. kopijo osebnega dokumenta (potni list ali osebno izkaznico) – velja za fizične osebe in s.p.-je.

Ponudbe, predložene po izteku roka, bodo izločene iz postopka.

Odpiranje ponudb ne bo javno.

Ponudniki bodo o rezultatih zbiranja ponudb obveščeni na njihov naslov najkasneje 7 dni po zaključenem zbiranju ponudb.

1. **Dodatna pojasnila in ogled**

Vozilo se hrani na naslovu Ministrstvo za kulturo, Maistrova 10, Ljubljana. Mogoče si ga je ogledati po predhodnem dogovoru na tel. št.: 01 300 5808 Andreja Čistar.

Ponudniki lahko postavijo vprašanja in zahteve za dodatna pojasnila kontaktni osebi:

|  |  |
| --- | --- |
| Ime in priimek: | Andreja Čistar |
| Elektronski naslov: | Andreja.cistar@gov.si |

Ljubljana, dne 28.2.2024

|  |  |
| --- | --- |
|  |  Ministrstvo za kulturo Toni Tovornik generalni sekretar |

|  |
| --- |
|  |
|  |

Priloga 2

PONUDBA ZA NAKUP PREMIČNINE

NA PODLAGI POVABILA ŠT. 371-4/2021/1, z dne 28.9.2021

|  |  |
| --- | --- |
| Ponudnik:  |  |
| Naslov: |  |
| Matična številka: |  |
| Identifikacijska številka za DDV/davčna številka: |  |
| Kontaktna oseba: |  |
| Elektronski naslov kontaktne osebe: |  |
| Telefon: |  |

Izjavljam, da sem skrbno pregledal(a) povabilo k oddaji ponudbe št. 371-3/2024-3340, z dne 28.2.2024 in da v njem nisem našel(a) napake. Izjavljam, da sem seznanjen(a) s tem, da se bo pogodba sklenila na način videno-kupljeno. V skladu s tem dajem ponudbo kot sledi:

Za predmet: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PONUDBENA CENA\*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

Ponudba velja do:

|  |  |
| --- | --- |
| Kraj in datum: | Ponudnik: |
|  |  podpis: |

\* ponudbena cena ne sme biti nižja od vrednosti, ki je navedena v povabilu k oddaji ponudbe kot izhodiščna cena